2015O0027 — DA — 28.10.2015 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

DEN EUROPÆISKE CENTRALBANKS RETNINGSLINJE (EU) 2015/1938

af 27. august 2015

om ændring af Den Europæiske Centralbanks retningslinje (EU) 2015/510 om gennemførelse af Eurosystemets pengepolitiske ramme (ECB/2015/27)

Styrelsesrådet har besluttet at indføre en ny kategori af belånbare ikke-omsættelige aktiver i Eurosystemets rammer for sikkerhedsstillelse, nemlig ikke-omsættelige gældsinstrumenter med sikkerhed i belånbare gældsfordringer.

I lyset af den seneste lovgivningsmæssige udvikling i forbindelse med gennemførelsen af bankunionen har Styrelsesrådet besluttet at præcisere reglerne for modparter i Eurosystemets pengepolitiske operationer yderligere.

Gennemførelsen af Eurosystemets pengepolitiske ramme bør sikre, at en bred kreds af modparter kan deltage på grundlag af ensartede belånbarhedskriterier. Disse kriterier er nøje fastsat for at sikre lige behandling af modparter i de medlemsstater, der har euroen som valuta, og at modparterne opfylder visse tilsynsmæssige og operationelle krav.

under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, første led, samt artikel 9.2, 12.1, 14.3, 18.2 og artikel 20, første afsnit, og

Artikel 1

Retningslinje ECB/2014/60 ændres som følger:

»kompetent myndighed« (competent authority) : en offentlig myndighed eller et offentligt organ, som er officielt anerkendt i henhold til national lovgivning, og som i henhold til national lovgivning er bemyndiget til at føre tilsyn med institutter som led i tilsynsordningen i den pågældende medlemsstat, herunder ECB for så vidt angår de opgaver som er blevet overdraget den i henhold til Rådets forordning (EU) nr. 1024/2013 ( 2 )

»rekapitalisering ved apportindskud med offentlige gældsinstrumenter« (in-kind recapitalisation with public debt instruments) : enhver forhøjelse af den tegnede kapital i et kreditinstitut, hvor hele eller en del af modydelsen tilvejebringes gennem direkte placeringer hos kreditinstituttet af gældsinstrumenter, der er udstedt af staten eller den offentlige sektor, og som derved tilvejebringer ny kapital til kreditinstituttet«.

c) og for hvilke der ikke kan ske en trancheopdeling af risikoen.«.

b) gør det muligt at have dobbelt regresret (dual recourse) til: i) et kreditinstitut, som er den oprindelige udsteder af de underliggende gældsfordringer, og ii) den dynamiske sikkerhedspulje af underliggende gældsfordringer, som henvist til i litra a),

»3. ECB kan udføre finjusterende markedsoperationer på alle bankdage i Eurosystemet for at udligne likviditetsmæssige ubalancer i reservekravsperioden. Hvis handelsdagen, afviklingsdagen og forfaldsdagen ikke er NCB-bankdage, er den pågældende centralbank ikke forpligtet til at udføre sådanne markedsoperationer.«.

iii) institutter, som er underlagt et ikke-harmoniseret tilsyn udført af kompetente myndigheder efter normer, som er sammenlignelige med et harmoniseret EU-/EØS-tilsyn af kompetente myndigheder efter direktiv 2013/36/EU og forordning (EU) nr. 575/2013, f.eks. filialer etableret i medlemsstater, der har euroen som valuta, af institutter med hjemsted uden for EØS.

5. Porteføljeadministrationsselskaber, der er et resultat af en afviklingsforanstaltning i form af et værktøj til adskillelse af aktiver i henhold til artikel 26 i Europa-Parlamentets og Rådets forordning (EU) 806/2014 ( 3 ) eller national lovgivning, der gennemfører artikel 42 i Europa-Parlamentets og Rådets direktiv 2014/59/EU ( 4 ), godkendes ikke til at få adgang til Eurosystemets pengepolitiske operationer.

4. For så vidt angår vurderingen af den finansielle sundhed for de institutter, der rekapitaliseres ved apportindskud med offentlige gældsinstrumenter, kan Eurosystemet tage højde for de metoder, der anvendes for og den rolle som disse rekapitaliseringer udgør, herunder typen og likviditeten af disse instrumenter samt markedsadgangen for udstederen af disse instrumenter, for at sikre opfyldelsen af de kapitalprocenter, der indberettes i henhold til forordning (EU) nr. 575/2013.

2. Hvis tilsynsmyndigheden, der fører tilsyn med det pågældende institut, ikke har gjort disse tilsynsmæssige oplysninger tilgængelige for instituttets hjemmecentralbank og ECB, kan hjemmecentralbanken eller ECB kræve, at instituttet gør oplysningerne tilgængelige. Når disse oplysninger tilvejebringes direkte fra et institut, skal instituttet også vedlægge en vurdering af oplysningerne, som den relevante tilsynsmyndighed har udført. Yderligere certificering fra en ekstern revisor kan være påkrævet.

c) fuld effekt af mobiliseringen over for tredjemand

1. For at sikre, at der skabes gyldig sikkerhed på grundlag af gældsfordringer samt at gældsfordringen hurtigt kan realiseres i tilfælde af modpartens misligholdelse, skal yderligere juridiske krav opfyldes. Disse juridiske krav vedrører:

12) I fjerde del, afsnit III, kapitel 1 tilføjes følgende sektion:

»Sektion 4

Belånbarhedskriterier for ikke-omsættelige gældsinstrumenter med sikkerhed i belånbare gældsfordringer

Artikel 107a

Belånbar aktivtype

1. Den belånbare aktivtype skal være gældsinstrumenter, der falder inden for definitionen af ikke-omsættelige gældsinstrumenter med sikkerhed i belånbare gældsfordringer i artikel 2, nr. 70a.

2. Ikke-omsættelige gældsinstrumenter med sikkerhed i belånbare gældsfordringer har en fast, ubetinget hovedstol og en kuponstruktur, der opfylder kravene i artikel 63. Sikkerhedspuljen må kun indeholde gældsfordringer, for hvilke, der enten findes:

a) en specifik formular om data på lånniveau for ikke-omsættelige gældsinstrumenter med sikkerhed i belånbare gældsfordringer, eller

b) en formular om data på lånniveau for værdipapirer af asset-backed typen i overensstemmelse med artikel 73.

3. De underliggende gældsfordringer skal være ydet til debitorer, der er etableret i en medlemsstat, der har euroen som valuta. Den oprindelige udsteder skal være en modpart i Eurosystemet, der er etableret i en medlemsstat, der har euroen som valuta, og udstederen skal have erhvervet gældsfordringen fra den oprindelige udsteder.

▼C1

4. Udstederen af ikke-omsættelige gældsinstrumenter med sikkerhed i belånbare gældsfordringer skal være en enhed med særligt formål, der er etableret i en medlemsstat, der har euroen som valuta. Parter til transaktionen, med undtagelse af udstederen, de underliggende gældsfordringers debitorer og den oprindelige udsteder, skal være etableret i EØS.

▼B

5. Ikke-omsættelige gældsinstrumenter med sikkerhed i belånbare gældsfordringer skal være denomineret i euro eller i en af de tidligere valutaer i de medlemsstater, der har euroen som valuta.

6. På grundlag af en positiv vurdering skal Eurosystemet godkende strukturen for de ikke-omsættelige gældsinstrumenter med sikkerhed i belånbare gældsfordringer som belånbar som sikkerhedsstillelse i Eurosystemet.

7. Den lovgivning, der finder anvendelse på de ikke-omsættelige gældsinstrumenter med sikkerhed i belånbare gældsfordringer, den oprindelige udsteder, debitorerne for de underliggende gældsfordringer, og alt efter omstændighederne garanterne for de underliggende gældsfordringer, aftalerne for de underliggende gældsfordringer og alle andre aftaler, der sikrer direkte eller indirekte overførsel af de underliggende gældsfordringer fra den oprindelige udsteder til udstederen, er lovgivningen i den jurisdiktion, hvor udstederen er etableret.

8. De ikke-omsættelige gældsinstrumenter med sikkerhed i belånbare gældsfordringer skal opfylde kravene om udstedelsessted og afviklingsprocedurer i henhold til artikel 66 og 67.

Artikel 107b

Ikke-efterstillelse hvad angår ikke-omsættelige gældsinstrumenter med sikkerhed i belånbare gældsfordringer

Ikke-omsættelige gældsinstrumenter med sikkerhed i belånbare gældsfordringer medfører ikke rettigheder til hovedstolen og/eller renten, som er efterstillet rettigheder, der tilhører indehavere af andre gældsinstrumenter fra samme udsteder.

Artikel 107c

Kreditkvalitetskrav

Ikke-omsættelige gældsinstrumenter med sikkerhed i belånbare gældsfordringer skal opfylde Eurosystemets kreditkvalitetskrav, som er fastsat i fjerde del, afsnit III, kapitel 2, sektion 3.

Artikel 107d

Erhvervelse af de underliggende gældsfordringer fra udstederen

Puljen af underliggende gældsfordringer skal erhverves af udstederen fra den oprindelige udsteder på en måde, som Eurosystemet opfatter som et »egentligt salg« eller svarende til et »egentligt salg«, og som kan tvangsfuldbyrdes over for en tredjepart, og er uden for den oprindelige udsteders og dennes kreditorers dispositionssfære, herunder i tilfælde af den oprindelige udsteders insolvens.

Artikel 107e

Gennemsigtighedskrav for ikke-omsættelige gældsinstrumenter med sikkerhed i belånbare gældsfordringer

1. De ikke-omsættelige gældsinstrumenter med sikkerhed i belånbare gældsfordringer skal opfylde gennemsigtighedskrav på det overordnede strukturniveau og på niveauet for de underliggende individuelle gældsfordringer.

2. På det overordnede strukturniveau for de ikke-omsættelige gældsinstrumenter med sikkerhed i belånbare gældsfordringer skal detaljerede oplysninger om gældsinstrumenternes centrale transaktionsdata, som f.eks. identifikation af transaktionsparterne, et resumé af de væsentligste strukturelle karakteristika, en kort beskrivelse af sikkerhedsstillelsen samt betingelser og vilkår for de ikke-omsættelige gældsinstrumenter, offentliggøres. I løbet af sin vurdering kan Eurosystemet kræve al nødvendige dokumentation om transaktionen og nødvendige juridiske responsa fra alle relevante tredjeparter, herunder men ikke begrænset til udstederen og/eller den oprindelige udsteder.

3. På niveauet for de underliggende individuelle gældsfordringer, skal omfattende og standardiserede data på lånniveau om puljen af underliggende gældsfordringer gøres tilgængelig i overensstemmelse med procedurerne i bilag VIII, undtagen for så vidt angår rapporteringshyppighed og overgangsperiode. For at de ikke-omsættelige gældsinstrumenter med sikkerhed i belånbare gældsfordringer er belånbare, skal alle underliggende gældsfordringer være homogene, dvs. det skal være muligt at indberette dem ved anvendelse af en enkelt formular om data på lånniveau. Eurosystemet kan beslutte, at et ikke-omsætteligt gældsinstrument med sikkerhed i belånbare gældsfordringer ikke er homogent efter at have bedømt de relevante data.

4. Data på lånniveau skal indberettes som minimum på måneds basis, senest en måned efter skæringsdatoen. Skæringsdatoen, inden hvilken data på lånniveau skal indberettes, er den sidste kalenderdag i en måned. Hvis data på lånniveau ikke indberettes eller opdateres senest en måned efter den pågældende dato, ophører det ikke-omsættelige gældsinstrument med sikkerhed i belånbare gældsfordringer med at være belånbart.

5. De datakvalitetskrav, der gælder for værdipapirer af asset-backed typen gælder også for ikke-omsættelige gældsinstrumenter med sikkerhed i belånbare gældsfordringer, herunder de specifikke formularer for data på lånniveau for de ikke-omsættelige gældsinstrumenter. Der gælder ingen overgangsperiode for et ikke-omsætteligt gældsinstrument med sikkerhed i belånbare gældsfordringer at opnå den mindste godkendte score for datakvalitet på lånniveau.

6. Eurosystemet tager i sin belånbarhedsvurdering højde for følgende: a) eventuelle tilfælde af manglende indberetning af obligatoriske data og b) hvor ofte de individuelle felter med data på lånniveau indeholder irrelevante data.

Artikel 107f

Typer af belånbare underliggende gældsfordringer

1. Hver underliggende gældsfordring skal opfylde belånbarhedskriterierne for gældsfordringer i fjerde del, afsnit III, kapitel 1, sektion 1, med forbehold af de modifikationer, der følger af denne artikel.

2. For at sikre at der skabes gyldig sikkerhed på grundlag af de underliggende gældsfordringer, således at udstederen og indehaverne af de ikke-omsættelige gældsinstrumenter med sikkerhed i belånbare gældsfordringer hurtigt kan realisere disse fordringer i tilfælde af den oprindelige udsteders misligholdelse, skal de yderligere juridiske krav, der er specificeret i stk. 3-9, opfyldes:

a) verifikation af den underliggende gældsfordrings eksistens

b) gyldighed af aftalen om mobilisering af de underliggende gældsfordringer

c) fuld effekt af mobiliseringen over for tredjemand

d) ingen restriktioner med hensyn til overførsel af de underliggende gældsfordringer

e) ingen restriktioner med hensyn til realisering af de underliggende gældsfordringer

f) ingen restriktioner i tilknytning til bankhemmelighed og tavshedspligt De nationale jurisdiktioners særlige karakteristika er beskrevet nærmere i de nationale centralbankers relevante nationale dokumentationsgrundlag.

3. Den nationale centralbank i det land, hvor den oprindelige udsteder er etableret, tilsynsmyndighederne eller de eksterne revisorer udfører en engangsverifikation af egnetheden af de procedurer, som den oprindelige udsteder anvender til at indsende oplysninger om de underliggende gældsfordringer til Eurosystemet.

4. Den nationale centralbank i det land, hvor den oprindelige udsteder er etableret, tager som minimum alle de følgende skridt til at verificere eksistensen af de underliggende gældsfordringer:

a) Den indhenter, mindst hvert kvartal, en skriftlig bekræftelse fra den oprindelige udsteder, hvor udstederen bekræfter: i) de underliggende gældsfordringers eksistens: denne bekræftelse kan erstattes af krydstjek af informationer i centrale kreditregistre, hvor disse findes, ii) at de underliggende gældsfordringer opfylder de af Eurosystemet anvendte belånbarhedskriterier, iii) at de underliggende gældsfordringer ikke samtidig anvendes som sikkerhed til gavn for tredjepart, og at den oprindelige udsteder ikke mobiliserer disse underliggende gældsfordringer som sikkerhed til Eurosystemet eller en tredjepart, iv) at den oprindelige udsteder forpligter sig til, senest i løbet af den følgende bankdag, at underrette den relevante nationale centralbank om enhver begivenhed, der i væsentlig grad påvirker sikkerhedsstillelsesværdien af de underliggende gældsfordringer, navnlig tilbagebetalinger før tiden, delvise eller fulde tilbagebetalinger, nedjusteringer og væsentlige ændringer i betingelserne for de underliggende gældsfordringer.

b) Den nationale centralbank i det land, hvor den oprindelige udsteder er beliggende, de relevante centrale kreditregistre, kompetente banktilsynsmyndigheder eller eksterne revisorer, udfører stikprøvekontrol af kvaliteten og nøjagtigheden af de oprindelige udstederes skriftlige bekræftelse. Dette sker ved forelæggelse af fysisk dokumentation eller ved besøg på stedet. De oplysninger, som kontrolleres vedrørende hver underliggende gældsfordring, skal som minimum dække de karakteristika, der bestemmer de underliggende gældsfordringers eksistens og belånbarhed. Med hensyn til de oprindelige udstedere med interne ratingbaserede systemer, som er godkendt af Eurosystemets rammer for kreditvurdering, skal der foretages en yderligere kontrol af kreditkvalitetsvurderingen af de underliggende gældsfordringer, herunder kontrol af sandsynligheden for misligholdelse vedrørende debitorer for gældsfordringer, der anvendes som sikkerhedsstillelse for de ikke-omsættelige gældsinstrumenter, der anvendes som sikkerhed i Eurosystemets kreditoperationer.

c) Vedrørende den kontrol, som i overensstemmelse med artikel 107f, stk. 3, og stk. 4, litra a) eller b), foretages af den nationale centralbank i det land, hvor den oprindelige udsteder er beliggende, tilsynsmyndigheder, eksterne revisorer eller centrale kreditregistre, skal de, der udfører kontrollen, være godkendt til at foretage disse undersøgelser, om fornødent via aftaler eller i overensstemmelse med gældende nationale krav.

5. Aftalen om overførsel af de underliggende gældsfordringer til udstederen eller om deres mobilisering ved overførsel, overdragelse eller pantsætning skal være gyldig mellem udstederen og den oprindelige udsteder og/eller modtageren, alt efter omstændighederne, i henhold til gældende national lovgivning. Alle retlige formaliteter, som er nødvendige for at sikre aftalens gyldighed og en gyldig indirekte eller direkte overførsel af den underliggende gældsfordring som sikkerhed, skal være gennemført af den oprindelige udsteder og/eller modtageren, alt efter omstændighederne. For så vidt angår underretning af debitor, gælder afhængig af den gældende nationale lovgivning følgende betingelser.

a) Det kan være nødvendigt at underrette debitor om eller foretage offentlig registrering af: i) den (direkte eller indirekte) overførsel af de underliggende gældsfordringer til udstederen, eller ii) tilfælde, hvor modparterne mobiliserer de ikke-omsættelige gældsfordringer som sikkerhedsstillelse til hjemmecentralbanken for at sikre, at overførslen eller mobiliseringen er fuldt ud effektiv over for tredjemand, og navnlig iii) med hensyn til udstederens sikkerhedsrets prioritet (for så vidt angår de underliggende gældsfordringer) og/eller hjemmecentralbankens sikkerhedsrets prioritet (for så vidt angår de ikke-omsættelige gældsfordringer som sikkerhedsstillelse) i forhold til andre kreditorer. I disse tilfælde skal underretnings- eller registreringskravene være opfyldt: i) før eller samtidig med den faktiske (direkte eller indirekte) overførsel af den underliggende gældsfordring til udstederen, eller ii) når modparterne mobiliserer de ikke-omsættelige gældsinstrumenter som sikkerhedsstillelse til hjemmecentralbanken.

b) Hvis der ikke er krav om forudgående underretning af debitor eller offentlig registrering i henhold til litra a), som angivet i det gældende nationale dokumentationsgrundlag, skal debitor underrettes efterfølgende. Efterfølgende underretning betyder, at debitor skal underrettes som angivet i det nationale dokumentationsgrundlag om de underliggende gældsfordringer, som overføres eller mobiliseres umiddelbart efter en misligholdelse eller en lignende kreditbegivenhed som nærmere angivet i det gældende nationale dokumentationsgrundlag.

c) Punkt a) og b) er mindstekrav. Eurosystemet kan beslutte at kræve forudgående underretning eller registrering i andre tilfælde end de ovenstående, herunder i forbindelse med ihændehaverbeviser.

6. De underliggende gældsfordringer skal være fuldt transferable og kunne overføres uden restriktioner som sikkerhed til udstederen. Hverken aftalerne om de underliggende gældsfordringer eller andre kontraktmæssige aftaler mellem den oprindelige udsteder og debitor må indeholde restriktive bestemmelser om overførsel af sikkerhed. Hverken aftalerne om de underliggende gældsfordringer eller andre kontraktmæssige aftaler mellem den oprindelige udsteder og debitor må indeholde restriktive bestemmelser med hensyn til realiseringen af de underliggende gældsfordringer, hverken hvad angår form, tidspunkt eller andre krav i forbindelse med realisering, således at Eurosystemet kan realisere sikkerhedsstillelsen af de ikke-omsættelige gældsinstrumenter.

7. Uanset stk. 6 anses de bestemmelser, der udgør restriktioner for overførslen af syndikerede låneandele til banker, finansielle institutioner og enheder, som regelmæssigt beskæftiger sig med eller er oprettet med det formål at oprette, købe eller investere i lån, værdipapirer eller andre finansielle aktiver, ikke for restriktioner for realiseringen af de underliggende gældsfordringer.

8. Uanset stk. 6 og 7 anses en serviceringsagent til at indkræve og fordele betalinger og administrere lånet ikke for en restriktion for overførslen og realiseringen af en syndikeret låneandel, under forudsætning af,

a) at serviceringsagenten er et kreditinstitut beliggende i en medlemsstat, og

b) at serviceforholdet mellem det relevante syndikatmedlem og serviceringsagenten kan overføres sammen med eller som en del af den syndikerede låneandel.

9. Den oprindelige udsteder og debitor skal have indgået en kontraktmæssig aftale om, at debitor giver ubetinget samtykke til, at den oprindelige udsteder, udstederen og alle modparter, der mobiliserer de ikke-omsættelige gældsinstrumenter, videregiver de oplysninger til Eurosystemet om den underliggende gældsfordring og debitor, som hjemmecentralbanken kræver for at kunne sikre, at der er skabt gyldig sikkerhed for de underliggende gældsfordringer, og at de underliggende gældsfordringer hurtigt kan realiseres i tilfælde af den oprindelige udsteder/modpartens misligholdelse.«